
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧ ΟΣ ΤΕΤΑΡΤΟ _ Αρ. Φύλλου 613 

~ 17 Ιουλίου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 6,500 στρεμ, στη θέση 
«Παναγϊτσα» Σελεγουδΐου Δήμου Αγ. Νικολάου Νο¬ 
μού Λακωνίας . 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τροποποίησης σχεδίου πόλης Αμάρυνθου Ν. 
Εύβοιας στο Ο.Τ. 120 . 

ΑΝΑΚΟΙΝΩΣΕΙΣ 

Ειδοποίηση περί παρακαταθέσεως του τιμήματος προ- 
σκυρωτέας εκτάσεως στον Διόνυσο Αττικής (ΟΤ 
107) . 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 532 0) 

Κήρυξη αναδασωτέας έκτασης 6,500 στρεμ. στη θέση 
«Παναγϊτσα» Σελεγουδΐου Δήμου Αγ. Νικολάου Νομού 
Λακωνίας. 

Η ΑΝΑΠΛ. ΠΕΡΙΦ/ΚΟΥ Δ/ΝΤΗ Ν. ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 
κέντρωσης», όπως τροποποιήθηκε και συμπληρώθηκε 
μεταγενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 


3. Τις διατάξεις του Ν. 998/79 «περί προστασίας των 
δασών κ.λπ.» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διατάξεις της παρ. 6 άρθρ. 4 Ν. 2240/94 σε συν¬ 
δυασμό με τις διατάξεις της παρ. 2 άρθ. 39 και παρ. 7 
άρθρ. 6 του Ν. 2218/94 και του άρθ. 14 του Ν. 2399/96. 

5. Τις διαταγές του Υπουργείου: 

α) 160417/1180/8.7.80, β) 182447/3049/24.9.80. 

6. Την 775/20.5.97 πρόταση του Δασαρχείου Γυθείου 
με την οποία προτείνεται η κήρυξη της έκτασης ως αναδα¬ 
σωτέας, αποφασίζουμε: 

Κηρύσσουμε αναδασωτέα με σκοπό την αποκατάσταση 
με φυσική αναγέννηση της προϋπάρχουσας δασικής βλά¬ 
στησης (κουμάρια - ρείκι - αφανα), που καταστρόφηκε 
από πυρκαγιά στις 1.2.1997, την κατηγορία της παραγρά¬ 
φου 2 του άρθρου 3 του Ν. 998/79 δημόσια έκταση εμβα- 
δού έξι (6) στρεμμάτων και πεντακοσίων (500) τετρ. μέ¬ 
τρων, που βρίσκεται στη θέση «Παναγϊτσα» Σελεγουδΐου 
Δήμου Αγ. Νικολάου και προσδιορίζεται στο από 19.5.97 
απόσπασμα χάρτη κλ. 1:5000 (Φ.Χ. Ξηροκαμπίου Γ.Υ.Σ, 
1977) και έχει όρια: 

Βόρεια: Δασική έκταση, 

Νότια: Ομοίως, 

Ανατολικά: Ομοίως και 

Δυτικό: Αγροτική έκταση, 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 23 Ιουνίου 1997 

Με εντολή Γεν. Γραμ. Περιφέρειας 
Η Αναπλ. Περιφ/κού Διευθυντή 
ΧΡΙΣΤΙΝΑ ΔΡΙΒΑΚΟΥ 







^<»ϊ Λ*Άν£. <-^ΐ. 1-1·--^^. Πί> 9ί1^ ’πρ,Ν* 

ίΙΛΕ,ΓοΫΜογ Ρι(:<»*ϊ.ίτ.ι6£ ΙΛΗΟΥ *ΓΝ^οΛΜιγ ϊγ'ΪΜίΥ 6,5 ιΤ'Γΐ^γ,ί,ι»,^. 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 10474/1211 (2) 

Έγκριση τροποποίησης σχεδίου πόλης Αμάρυνθου Ν. Εύ¬ 
βοιας οτο Ο.Τ. 120. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διατάξεις του από 17.7.1923 Ν.Δ/τος «περί σχε¬ 
δίων πόλης κ.λπ.». 

2. Την 1/61 εγκύκλιο του Υπουργείου Δημοσίων Έρ¬ 
γων. 

3. Τη 1203/15.5.1991 (ΦΕΚ 345Δ/91) απόφαση Νο¬ 
μάρχη με την οποία εγκρίθηκε η πολεοδομική μελέτη ανα¬ 
θεώρησης σχεδίου πόλης οικισμού Αμάρυνθου. 

4. Την 84/1996 απόφαση ΚΣ Αμάρυνθου. 

5. Την 8669/8.11.96 εισήγηση Δ/νσης ΧΟ Ν.Α. Εύ¬ 
βοιας. 


6. Την 5/39/25.11.1996 γνωμοδότηση ΣΧΟΠ Εύ¬ 
βοιας. 

7. Τις διατάξεις του 183/1986 Π.Δ/τος. 

8. Τις διατάξεις του άρθρου 6 του Ν. 2240/94, αποφα¬ 
σίζουμε: 

Την έγκριση της τροποποίησης του σχεδίου πόλης Αμά¬ 
ρυνθου στο Ο.Τ. 120, όπως ακριβώς αυτή φαίνεται στο 
συν/νο τοπογραφικό διάγραμμα κλιμ. 1:200, που υπογρά¬ 
φονται από το Δ/ντή ΧΟΠ Ν.Α. Εΰβοιας. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού και 
σε βάρος του προϋπολογισμού του ΟΤΑ Αμάρυνθου. 

Η παρούσα απόφαση και το συνοδευτικό σε αυτήν το- 
πογραφικό διάγραμμα να δημοσιευθούν στην Εφημερίδα 
της Κυβερνήσεως και να ισχύουν από την ημερομηνία δη¬ 
μοσίευσής τους. 

Χαλκίδα, 25 Ιουνίου 1997 
Ο Νομάρχης 

ΘΑΝΑΣΗΣ ΜΠΟΥΡΑΝΤΑΣ 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑΝΑΚΟΙΝΩΣΕΙΣ 

<3) 

Ειδοποίηση περί παρακαταθέσεως του τιμήματος προ- 
σκυρωτέας εκτάσεως στον Διόνυσο Αττικής (ΟΤ 107). 

Με την υπ’ αρ. 24/74 πράξη προσκυρώσεως κ.λπ., που 
συντάχθηκε από τη Δ/νοη Πολεοδομίας Αν. Αττικής και το 
συνοδεύον τοπογραφικό διάγραμμα συνταχθέν από τον 
υπομηχανικό Αθ. Κοτσανάρο που κυρώθηκε με την υπ’ αρ. 
007282/604/74 απόφαση του Νομάρχη Αν. Αττικής, προ¬ 
σκυρώθηκε με την ιδιοκτησία του απωτέρου δικαιοπαρό- 
χου των 1) Βασιλική Τσαπέ 2) Μαρία Τσεμπελή 3) Γεωρ¬ 
γίου θεοδωρίδη, οικοδομικού συνεταιρισμού με την επω¬ 
νυμία Νέα Αιολίς η υπό στοιχεία 91 -92-98-99-91 έκταση 
εκ μέτρων τετραγωνικών 44,80, όπως αυτή εμφαίνεται 
στο ως άνω τοπογραφικό διάγραμμα για να καταστεί αυτή 
άρτια και οικοδομήσιμη. 

Με την υπ’ αρ. 692/76 απόφαση του Μονομελούς Πρω¬ 
τοδικείου Αθηνών προσδιορίσθηκε η προσωρινή τιμή των 
προσκυρωτέων εκτάσεων σε 300 δρχ. ανά τετρ. μέτρο και 
ενός εκάστου μεγάλου πευκοδένδρου σε 600 δρχ. Το τί¬ 


μημα της ως άνω προσκυρωτέας εκτάσεως και των πευ¬ 
κοδένδρων (44,80 γπ 2 χ 300 + 2 πευκόδενδρα χ 600 δρχ. 
= 15240) εκ δρχ. 15240 παρακατατέθηκε στο Ταμείο Πα¬ 
ρακαταθηκών και Δανείων, συνταχθέντος του υπ’ αρ. 
3824 γραμματίου συστάσεως παρακαταθήκης για να απο¬ 
δοθεί στον δικαστικώς αναγνωρισθησόμενο δικαιούχο. 

Το ως άνω γραμμάτιο συστάσεως παρακαταθήκης έχει 
κατατεθεί στο Συμβολαιογράφο Μαραθώνος Στ. Παπαδο- 
γεωργή συνταχθείσης της υπ’ αρ. 37780/97 πράξεως κα- 
ταθέσεως. 

Άπαντα τα έγγραφα της παρακαταθέσεως και της πρά¬ 
ξεως 24/74 θα μεταγραφούν στα βιβλία των μεταγραφών 
του Υποθηκοφυλακϊου Μαραθώνος. 

Η παρούσα ειδοποίηση γίνεται για να λάβει γνώση κάθε 
ενδιαφερόμενος. 

Αθήνα, 9 Ιουλίου 1997 
Οι Ιδιοκτήτες 

Β. ΤΣΑΠΕ, Μ. ΤΣΕΜΠΕΛΗ, Γ. ΘΕΟΔΩΡΙΔΗΣ 
(Αριθ. διπλ. εισπρ. ΔΟΥ Δικ. Εισπρ. Αθηνών 3689616/ 
9.7.1997) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



